বাংলা ভাষা
বাংলা ভাষা (; ) দক্ষিণ এশিয়ার বঙ্গ অঞ্চলের মানুষের স্থানীয় ভাষা, এই অঞ্চলটি বর্তমানে রাজনৈতিকভাবে স্বাধীন রাষ্ট্র বাংলাদেশ ও ভারতের অঙ্গরাজ্য পশ্চিমবঙ্গ নিয়ে গঠিত। এছাড়াও ভারতের ত্রিপুরা রাজ্য, অসম রাজ্যের বরাক উপত্যকা এবং আন্দামান দ্বীপপুঞ্জেও বাংলা ভাষাতে কথা বলা হয়। এই ভাষার লিপি হল বাংলা লিপি। এই অঞ্চলের প্রায় বাইশ কোটি স্থানীয় মানুষের ও পৃথিবীর মোট ৩০ কোটি মানুষের ভাষা হওয়ায়, এই ভাষা বিশ্বের সর্বাধিক প্রচলিত ভাষাগুলির মধ্যে চতুর্থ স্থান অধিকার করেছে। বাংলাদেশ, ভারত ও শ্রীলঙ্কার জাতীয় সঙ্গীত, এবং ভারতের জাতীয় স্তোত্র এই ভাষাতেই রচিত এবং তা থেকেই দক্ষিণ এশিয়ায় এই ভাষার গুরুত্ব বোঝা যায়।
বাংলা ভাষাভাষী অনুযায়ী ভারতের রাজ্যসমূহ
জেলাটির "ঢেকীয়াজুলি" ব্লকে বাংলাভাষী সংখ্যাগরিষ্ঠ৷আন্দামান ও নিকোবর দ্বীপপুঞ্জ ভারতের পূর্বে বঙ্গোপসাগরে অবস্থিত একটি দ্বীপরাজ্য তথা কেন্দ্রশাসিত অঞ্চল৷ অঞ্চলটিতে সর্বাধিক প্রচলিত ভাষা বাংলা, যা ২৮.৪৯% লোকের মাতৃৃভাষা৷ সর্বাধিক প্রচলিত হলেও অন্যান্য অনেক ভাষাগোষ্ঠীর উপস্থিতি থাকায় বাংলা ভাষা এ অঞ্চলের একক সংখ্যাগরিষ্ঠতা লাভ করেনি, বরং হিন্দী ও ইংরাজী এখানকার মর্যাদাপ্রাপ্ত সরকারী ভাষা৷ কেন্দ্রশাসিত অঞ্চলটির জেলা অনুযায়ী বাংলাভাষীর সংখ্যা নিম্নরূপ -